[{"text_idx": "#000000", "text": "Lapseootel naiste ja va\u0308ikelaste treeningud"}, {"text_idx": "#000001", "text": "Kui tema suudab, siis suudan mina ka: Marika treeningteekond Dianaga"}, {"text_idx": "#000002", "text": "MyFitnessi personaaltreener Diana ja tema klient Marika ra\u0308a\u0308givad la\u0308hemalt, kuidas leida kiire elutempo ko\u0303rvalt aega ka treeninguteks."}, {"text_idx": "#000003", "text": "Kuidas leidsid tee personaaltreeneri juurde?"}, {"text_idx": "#000004", "text": "Teadmine ja tahtmine, et peaksin ennast rohkem ja teadlikumalt treenima, tiksus viimastel aastatel kuklas pikalt. Olen lapsest saati olnud va\u0308ga sportlik ja ka\u0308isin kunagi pea igapa\u0308evaselt trennis, ka kogu oma varasema ta\u0308iskasvanuea olen olnud pigem aktiivne ja liikuv ning leidnud aega va\u0308ljas jooksmiseks, jalutamiseks vo\u0303i aeg-ajalt spordiklubi ku\u0308lastamiseks. Paraku seoses elutempo kiirenemisega leidsin aina enam po\u0303hjuseid, miks ei jo\u0303ua trenni, pikemale jooksu- vo\u0303i jalutusringile ja kuidas ko\u0303ik muud tegevused ja kohustused on palju olulisemad kui enda fu\u0308u\u0308silise ja vaimse tervise eest hoolitsemine. Ajapikku hakkas ka senine hea fu\u0308u\u0308siline baas kaduma ja no\u0308 vana rasva peal enam liugu lasta ei saanud."}, {"text_idx": "#000005", "text": "Arusaamise, et nu\u0308u\u0308d tuleb ku\u0308ll midagi radikaalset ette vo\u0303tta, andis eelko\u0303ige aina su\u0308venev jo\u0303uetus. Viimane to\u0303uge oligi ilmselt see, kui u\u0308hel hetkel tundsin, et jo\u0303udu ja\u0308a\u0308b va\u0308heks ta\u0308iesti elementaarseid igapa\u0308evaseid toiminguid tehes \u2013 trepist u\u0308les ko\u0303ndimine, poekottide kandmine ja muud tavapa\u0308rased tegevused. Huvitav on tagantja\u0308rgi mo\u0303eldes see, kui pikalt on vo\u0303imalik ennast petta ja ette kujutada, et selline taandareng on ajutine vo\u0303i et olen lihtsalt pikast to\u0308o\u0308pa\u0308evast va\u0308sinud ja ko\u0303ik muud kavalad po\u0303hjendused oma senise hea fu\u0308u\u0308silise vormi kadumisele. Samal ajal hakkasin ma\u0308rkama sotsiaalmeedias u\u0308he va\u0308ga kiire elutempoga inimese regulaarseid postitusi treenimisest koos personaaltreeneriga \u2013 see motiveeris mind ja andiski lo\u0303pliku to\u0303uke. Tekkis tunne, et kui juba tema suudab, siis peaksin ju mina ka suutma ennast uuesti kokku vo\u0303tta ja regulaarsele trennilainele tagasi saada ning oma jo\u0303ud ja va\u0308rskus taastada."}, {"text_idx": "#000006", "text": "Millised olid Sinu eelnevad hirmud ja eelarvamused seoses personaalitreeninguga?"}, {"text_idx": "#000007", "text": "Otseselt hirme ei olnud, sest motivatsioon oli nii ko\u0303rge. Suur tahe oli trenni minna. Mida ma kartsin, oli pigem oma viimase aja kogemusest teadmine, et ma suudan maksimaalselt na\u0308dal-kaks regulaarselt treenida ja siis katkestan rutiini, sest ko\u0303ike muud on vaja teha, aega pole ja motivatsioon kaob. Kartsin eelko\u0303ige seda, et ja\u0308tan ja\u0308lle trenni pooleli ja tehtud to\u0308o\u0308st ei ole kasu, et raiskan niisama aega ja raha. Lisaks, kuna olen u\u0308sna mugav inimene, siis natuke kartsin, et a\u0308kki treener paneb mind tegema keerulisi harjutusi, mida ma niikuinii iseseisvalt ei julge vo\u0303i ei oska jo\u0303usaalis teha."}, {"text_idx": "#000008", "text": "Nimeta kolm asjaolu/mo\u0303tet, mida just personaaltreening on Sulle andnud?"}, {"text_idx": "#000009", "text": "Jo\u0303udu. Tunnen ennast taas igapa\u0308evatoimetustes tugevana ja see on minu jaoks va\u0308ga oluline ning aitab mul hoida end trennirajal. Enam ei taha saavutatud fu\u0308u\u0308silist vormi kaotada, olen no\u0303us elu lo\u0303puni jo\u0303usaalis ka\u0308ima, et seda hoida. Va\u0308ga positiivne u\u0308llatus on olnud see, et jo\u0303utreening on a\u0308ra kaotanud mu kaela- ja u\u0308laselja vaevused. Kuna to\u0308o\u0308tan igapa\u0308evaselt va\u0308ga pikalt istuvas asendis laua taga, siis viimastel aastatel olid tekkinud pa\u0308ris tugevad kaelavalud, mis mo\u0303jutasid elukvaliteeti. Massaaz\u030c vo\u0303i fu\u0308sioteraapia leevendas seda ajutiselt, samuti ei suutnud ma kodus regulaarselt teha fu\u0308sioterapeudi soovitatud harjutusi. Nu\u0308u\u0308d aga on ta\u0308iesti ma\u0308rkamatult see probleem kadunud ja pigem isegi mo\u0303jub lismotivatsioonina, sest kui paar treeningut vahele ja\u0308a\u0308b, siis annab kael tunda, et on aeg tegutseda.\nRahulolu. Hea fu\u0308u\u0308siline vorm tagab ka hea u\u0308ldise enesetunde, postiivsema ellusuhtumise ja hea tunde igapa\u0308evaselt.\nArusaamist, et aega on alati ko\u0303igil va\u0308ga limiteeritud hulk, seda tuleb osata o\u0303igesti planeerida ja siis jo\u0303uab ka trenni. Personaaltreeningutega alustades oligi just ajaplaneerimine mulle va\u0308ga keeruline, pa\u0308rist tihti tu\u0308histasin vo\u0303i lu\u0308kkasin trenni aegu edasi, kuna ko\u0303ik muud kohustused tulid vahele ja oli tunne, et pa\u0308evas lihtsalt ei ole seda 1-1,5 tundi iseendale, et so\u0303ita spordiklubisse, teha trenni ja so\u0303ita kontorisse tagasi. Nu\u0308u\u0308d on see muutunud harjumuseks ja mitte ainult treeninguid oma pa\u0308evakavasse sa\u0308ttides, vaid ka u\u0308leu\u0308ldisemalt oma aega planeerides. Lisaks on selline mo\u0303istmine aidanud ka igapa\u0308evaseid fookusi seada ning iseenda heaolu ja oma isiklikku aega ko\u0303rgemalt va\u0308a\u0308rtustada."}, {"text_idx": "#000010", "text": "Kellele ja miks vo\u0303iks personaaltreening enim sobida?"}, {"text_idx": "#000011", "text": "Personaaltreening sobib absoluutselt ko\u0303igile. Tuleb lihtsalt leida endale sobiv treener. Ma u\u0308tleksin, et lausa ideaalne on pesonaaltreening inimesele, kellel on raske leida endas ise jo\u0303udu ja motivatsiooni vo\u0303i aega, et trenni minna. Uskuge mind, personaaltreener aitab siin 100%!"}, {"text_idx": "#000012", "text": "Diana, kuidas Sinu klient Sinu juurde trenni tuli? Kirjelda pikemalt Sinu ja tema vahelist koosto\u0308o\u0308d ja selle algust."}, {"text_idx": "#000013", "text": "Tagasihoidlikult kirjutas, aga ega ma pikalt mo\u0303elda ei lasknud! Tuleb tegutseda siis, kui motivatsioon ja tahtmine on suur. Leidsime aja ja hakksime tegutsema. Marikale oli inspiratsiooniks u\u0308ks teine treenitav."}, {"text_idx": "#000014", "text": "Milline na\u0308eb va\u0308lja teie ko\u0303ige klassikalisem personaaltreening?"}, {"text_idx": "#000015", "text": "Alustame soojendusega ja siis ja\u0308tkame juba lihasto\u0308o\u0308ga. Kuna kohtume 1x na\u0308dalas ja Marika ise tihti ei jo\u0303ua, siis rakendame FullBody (kogu keha treening). Fookuses on suuremad lihasgrupid."}, {"text_idx": "#000016", "text": "Treeningkava u\u0308lesseehitus \u2013 treenite koos vo\u0303i iseseisvalt? Miks taoline la\u0308henemine?"}, {"text_idx": "#000017", "text": "Treenime koos. Marika armastab to\u0308o\u0308d teha ega jo\u0303ua alati ise treeningsaali. Hetkel ma ei pane sellega pinget peale, sest mul on to\u0303siselt heameel, et ta leiab selle aja, et kasvo\u0303i minuga tulla. Kohusetunne on see, mis ta trenni toob ja muidugi see elukvaliteedi paranemine, mille peale ta ise tuleb ja ra\u0308a\u0308gib siiralt. Treenerile on see alati justkui JESSS effekt. Just see tulemus on mu to\u0308o\u0308 saavutus ja motivatsioon."}, {"text_idx": "#000018", "text": "Nimeta mo\u0303ni naljakas vo\u0303i ebatavaline seik seoses personaaltreeninguga."}, {"text_idx": "#000019", "text": "Meenub kord, mil Marika oli kenasti trennis ka\u0308inud ja viimase harjutuse juures u\u0308tles: \u201cIssand, ma tunnen end kui Rocky (poksimaailmas tuntud tegelane)! Mina juhin enda keha.\u201d See oli armas ja teisalt ka naljakas."}, {"text_idx": "#000020", "text": "3 soovitust inimestele, kes kardavad jo\u0303usaali vo\u0303i personaaltreeneri juurde tulla?"}, {"text_idx": "#000021", "text": "Sa ei kahetse \u2013 see on aeg ja investeering iseendasse.\nSa o\u0303pid uusi, po\u0303nevaid harjutusi ja omandad teadmised, mida hiljem ise rakendada.\nKoos personaaltreeneriga saavutad soovitud eesma\u0308rgi kiiremini."}, {"text_idx": "#000022", "text": "Diana on aktiivne, sportlik ja sihikindel, kes on kogu oma elu tegelenud erinevate spordialadega. Viimased 7 aastat on ta su\u0308dame vo\u0303itnud Taipoks ja jo\u0303usaal. Tema enda moto on \u201eTerves keha terve vaim\u201c. Ta ta\u0308iendab end pidevalt ja peab seda vajalikuks. Diana on treenerina to\u0308o\u0308tanud alates 2013. aastast. Osalenud koolitustel: \u201cJo\u0303ulusaali treeningkava koostamine\u201d, Eesti Kulturismi ja Fitnessi Liidu poolt la\u0308bi viidud koolitusel \u201cKulturismi -, fitnessi -, jo\u0303usaali \u2013 ja personaaltreenerite koolitus\u201c, omandamisel ka ru\u0308hmatreeneri paberid."}, {"text_idx": "#000023", "text": "Oma treeningutes kombineerib ta keharaskusega harjutusi kui ka jo\u0303usaali inventari, la\u0308htudes kliendi eesma\u0308rkidest. Treeneriameti puhul meeldib talle ko\u0303ige enam klientide rahulolu, kui nad suudavad saavutada rohkem, kui nad ise oleks uskunud. Kindlasti seda ko\u0303ike tuleb teha teadlikult, sellepa\u0308rast Diana soovitabki personaaltrenne ja no\u0303ustamisi. Treeni teadlikult!"}, {"text_idx": "#000024", "text": "Kui soovid oma teekonnale va\u0308rsket starti, vo\u0303ta julgelt Dianaga u\u0308hendust e-maili teel diana.mogis@myfitness.ee ."}, {"text_idx": "#000025", "text": "Algus on vaid u\u0308he sammu kaugusel!"}, {"text_idx": "#000027", "text": "motiveerida ja toetada inimesi aktiivsele, tervislikumale ning paremale elustiilile la\u0308bi regulaarse liikumise."}, {"text_idx": "#000028", "text": "Liitu MyFitnessi uudiskirjaga ja oled alati kursis meie uuemate treeningute, klubi uudiste ja koosto\u0308o\u0308partnerite heade pakkumistega!"}, {"text_idx": "#000029", "text": "Olen no\u0303us, et minu e-mailile edastatakse MyFitness uudiskirju."}, {"text_idx": "#000031", "text": "Teenusesse sisselogimiseks vajad kehtivat Smart-ID lepingut. Sisenemiseks Smart-ID-ga sisesta oma isikukood. Seeja\u0308rel saadetakse sinu mobiiltelefonile kontrollso\u0303num."}]